Դեռևս ամիսներ առաջ սկսված քաղաքական և կուսակցական դավանափոխությունն ընդունում է էլ ավելի հետաքրքիր ընթացք՝ դրամատիկ և հուզախառն դրվագներով, կցկտուր և անհասկանալի բացատրություններով։ Այլևս «կրոնափոխ» հանրապետականների կողքին կտեսնենք պայմանականորեն «սպիտակների», ովքեր առաջիկա դեկտեմբերյան ընտրությունների համար վերադասավորվում են կամ «լուսավոր ապագայի» համար էլ ավելի հարմար են դիրքավորվում՝ ձևավորվելիք ԱԺ-ում միանշանակ ներկայություն ամրագրելու ակնկալիքով։